Document ID: 32007R0899

KOMISIJAS REGULA (EK) Nr. 899/2007
(2007. gada 27. jūlijs),
ar kuru groza Eiropas Parlamenta un Padomes Regulu (EK) Nr. 2037/2000 attiecībā uz KN kodu grozījumiem dažām ozona slāni noārdošajām vielām un maisījumiem, kas satur ozona slāni noārdošās vielas, ņemot vērā kombinētās nomenklatūras grozījumus, kas noteikti Padomes Regulā (EEK) Nr. 2658/87
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 6. panta 5. punktu,
tā kā:
(1)
Kombinētajā nomenklatūrā 2007. gadam, kas noteikta ar Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (2), kurā grozījumi izdarīti ar Komisijas Regulu (EK) Nr. 1549/2006 (3), dažiem produktiem tika grozīti kombinētās nomenklatūras kodi (KN kodi). Regulas (EK) Nr. 2037/2000 IV pielikumā norādīti daži šie KN kodi ozona slāni noārdošajām vielām un maisījumiem, kas satur ozona slāni noārdošās vielas. Tāpēc minētais pielikums ir jāpielāgo. Ņemot vērā daudzās izmaiņas, skaidrības labad tas jāaizstāj pilnībā.
(2)
Tādēļ attiecīgi jāgroza Regula (EK) Nr. 2037/2000.
(3)
Regula (EK) Nr. 1549/2006 stājās spēkā 2007. gada 1. janvārī, tāpēc šī regula jāpiemēro no tās pašas dienas.
(4)
Šajā regulā paredzētie pasākumi ir saskaņā tās komitejas atzinumu, kas izveidota, ievērojot Regulas (EK) Nr. 2037/2000 18. panta 1. punktu,
IR PIEŅĒMUSI ŠO REGULU.
1. pants
Regulas (EK) Nr. 2037/2000 IV pielikumu aizstāj ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 27. jūlijā

Labels: 3
1
20